Tärkeä oikeudellinen huomautus

|

32003D0236(01)

Euroopan parlamentin päätös Euroopan parlamentin jäsenten asemaa koskevien sääntöjen vahvistamisesta

Virallinen lehti nro 068 E , 18/03/2004 s. 0115 - 0126

		P5_TA(2003)0236Jäsenten asemaa koskevat säännötEuroopan parlamentin päätös Euroopan parlamentin jäsenten asemaa koskevien sääntöjen vahvistamisestaTiistai 3. kesäkuuta 2003Euroopan parlamentti, jokaottaa huomioon Euroopan yhteisöjen perustamissopimukset ja erityisesti Euroopan yhteisön perustamissopimuksen [1] 190 artiklan 5 kohdan sekä Euroopan atomienergiayhteisön perustamis¬sopimuksen 108 artiklan 4 kohdan [2],— saatuaan komission lausunnon,ottaa huomioon seuraavaa:A. Yleiset näkökohdat(1) Neuvoston 20 päivänä syyskuuta 1976 tekemän päätöksen 76/787/EHTY, ETY, Euratom liitteenä oleva säädös edustajien valitsemisesta Euroopan parlamenttiin yleisillä ja välittömillä vaaleilla mahdollisti vuonna 1979 pidetyt Euroopan parlamentin jäsenten ensimmäiset välittömät vaalit.(2) Säädöksessä ei säädetä yhdenmukaisesta vaalimenettelystä eikä jäsenten asemasta.(3) Neuvosto teki Amsterdamin sopimuksella EY:n perustamissopimukseen sisällytetyn 190 artiklan 4 kohdan perusteella 25. kesäkuuta ja 23. syyskuuta 2002 päätöksen 2002/772/EY, Euratom [3], jolla vaalimenettely yhdenmukaistetaan muuttamalla vuoden 1976 säädöstä.(4) Yli kaksikymmentä vuotta Euroopan parlamentin ensimmäisten välittömien vaalien jälkeen ei vieläkään ole olemassa yhdenmukaisia sääntöjä jäsenten asemasta.(5) Väliaikaisena ratkaisuna on ollut, että jäsenten edustajanpalkkiota, siirtymäkorvausta, eläkettä ja perhe-eläkettä sekä muita tehtävien hoitamiseen liittyviä ehtoja koskevat yleensä samat määräykset kuin jäsenvaltion parlamentin jäseniä. (Euroopan parlamentin alankomaalaisten jäsenten saama korvaus on vuodesta 1996 ollut alhaisempi kuin kyseisen jäsenvaltion parlamentin jäsenten.)(6) Kyseiset määräykset eroavat huomattavasti eri jäsenvaltioissa.(7) Lisäksi määräyksiin sisältyy Euroopan yhteisöjen erioikeuksista ja vapauksista 8 päivänä huhtikuuta 1965 tehdyn pöytäkirjan (jäljempänä pöytäkirja) 8, 9 ja 10 artikla sekä vuoden 1976 säädöksen 4 artiklan 1 ja 2 kohta (sellaisina kuin ne ovat vuoden 1976 säädöksen muuttamisesta tehdyssä päätöksessä).(8) Näitä määräyksiä täydentävät Euroopan parlamentin säännöt kulujen korvaamisesta (matkat, oleskelu, yleiskulut), avustajat (sihteeristökorvaus) ja sosiaaliset palvelut (EY:n perustamissopimuksen 199 artiklan 1 kohta).(9) Järjestelmä kehitettiin aiemman parlamentaarisen edustajakokouksen jäseniä varten eikä sitä pidetä nykyisin tyydyttävänä, sillä se johtaa jäsenten epäyhtenäiseen kohteluun.(10) Kyseessä on vanha jäänne, joka on korvattava säännöillä, jotka ovat välittömillä vaaleilla valitun Euroopan parlamentin ja sen kasvavan merkityksen mukaisia.(11) Euroopan parlamentti on ensimmäisistä välittömistä vaaleista lähtien pyrkinyt yhdenmukaisiin sääntöihin. Yritykset ovat epäonnistuneet oikeusperustan puuttumisen vuoksi.(12) Nizzan sopimuksella muutetun Amsterdamin sopimuksen 190 artiklan 5 kohdassa luotiin sääntöjä koskeva oikeusperusta. Käsillä olevat säännöt perustuvat kyseiseen artiklaan.(13) Säännöt kuuluvat siten EY:n perustamissopimuksen soveltamisalaan ja niitä koskee näin ollen EY:n perustamissopimuksen 12 artiklan mukainen syrjintäkielto.(14) EY:n perustamissopimuksen 190 artiklan 5 kohta on muotoiltu yleisesti (Tehtäviä ja velvollisuuksia koskevat säännöt ja yleiset ehdot). Määräyksessä ei rajoiteta Euroopan parlamentin sääntely- valtaa siten, että Euroopan parlamentti voisi esimerkiksi päättää ainoastaan taloudellisista ehdoista tai kaikesta "muusta", mikä ei kuulu primaarioikeuteen.(15) Euroopan parlamentin sääntelyvalta kattaa siten myös ne erioikeudet ja vapaudet, joista määrätään pöytäkirjan 8, 9 ja 10 artiklassa, ja sellaiset erioikeudet ja vapaudet, joista ei ole toistaiseksi säännöksiä, kuten esimerkiksi oikeuden kieltäytyä todistamasta, ja myös vuoden 1976 säädöksen 4 artiklan (sellaisena kuin se on muutettuna vuoden 1976 säädöksen muuttamisesta tehdyllä päätöksellä).(16) Sääntöihin sisältyvät primaarioikeuden kanssa ristiriidassa olevat säännökset voivat tulla voimaan vasta, jos ja kun hallitustenvälinen konferenssi on päättänyt vastaavien primaarioikeuden artiklojen kumoamisesta ja jäsenvaltiot ovat ratifioineet päätöksen (säädöshierarkia).(17) Oikeudellisen selkeyden vuoksi olisi toimittava samoin myös sellaisten uusien määräysten kohdalla, joissa primaarioikeuden artikloja toistetaan sananmukaisesti tai asiallisesti.(18) Euroopan parlamentin hyväksymiä määräyksiä ei tarvitse ratifioida, sillä ne ovat sekundäärioikeutta.(19) Jäsenten tehtäviä koskeva peruste auttaa myös erottamaan 190 artiklan 5 kohdan 190 artiklan 4 kohdasta. Vaaleihin liittyvistä määräyksistä (vaalikelpoisuus, vaalimenettely jne.), toimikauden alkamisesta ja päättymisestä, valtakirjojen tarkastuksesta, edustajantoimen lakkaamisesta, sijaan- tulosta ja tehtävien yhteensopimattomuudesta on säädettävä vuoden 1976 säädöksellä, koska ne eivät koske jäsenten tehtävien hoitamista sinänsä.(20) Pöytäkirjan 10 artiklassa määrätään jäsenten koskemattomuudesta. Koskemattomuus erioikeutena kuuluu tosin Euroopan parlamentille, mutta se takaa jäsenelle hänen toimikautensa ajaksi suojan rikosoikeudellisilta menettelyiltä sekä valtion muunlaiselta puuttumiselta hänen henkilökohtaiseen vapauteensa. Jos koskemattomuus pidätetään, jäsen ei voi enää hoitaa tehtäviään tai niiden hoitamista rajoitetaan. Jäsenten koskemattomuus on siten tehtävien hoitoon liittyvä seikka ja kuuluu sääntöjen alaan.(21) Asioista, joista ei tähän mennessä ole määrätty primaarioikeudessa, kuten oikeus kieltäytyä todistamasta, voidaan säätää säännöissä.(22) Sääntöihin ei sisälly kulukorvauksia koskevia yksityiskohtaisia säännöksiä (matkat, oleskelu, yleiset kulut), avustajat (sihteeristökorvaus) ja sosiaaliset palvelut (EY:n perustamissopimuksen 199 artiklan 1 kohta). Euroopan yhteisöjen tuomioistuimen 15. syyskuuta 1981 antaman tuomion mukaan Euroopan parlamentti voi EY:n perustamissopimuksen 199 artiklan 1 kohdan nojalla päättää näistä itsenäisesti [4](23) Ei ole mitään syytä kyseenalaistaa tätä itsemääräämisoikeutta. EY:n perustamissopimuksen 190 artiklan 5 kohdan tarkoituksena on laajentaa, ei rajoittaa, Euroopan parlamentin sääntely- valtaa.(24) Euroopan parlamentissa on EY:n perustamissopimuksen 189 artiklan ensimmäisen kohdan mukaan "yhteisöksi yhdistyneiden valtioiden kansojen edustajat". Nämä edustajat ovat EY:n perustamissopimuksen 190 artiklan 1 kohdan mukaan "yhteisöksi yhdistyneiden valtioiden kansojen edustajat". Sanaa "jäsen" käytetään myös EY:n perustamissopimuksen 190 artiklan 2 kohdassa (kustakin jäsenvaltiosta valittavien edustajien määrät) sekä 190 artiklan 3 kohdassa ("Edustajat valitaan viideksi vuodeksi.".)(25) Kyseisillä määräyksillä, joiden mukaan jäsenet ovat kansojen perustuslaillisia edustajia, on perustuslaillinen luonne.(26) Näiden määräysten perusteella säännöissä voidaan käyttää ilmausta "jäsen".(27) Säännöt eivät vaikuta Euroopan parlamentin oikeuteen päättää sisäisistä asioistaan EY:n perustamissopimuksen 199 artiklan 1 kohdan mukaan (työjärjestys).B. Yksittäiset määräykset(28) Sääntöjen 1 artiklassa käytetään sanaa jäsen ja tarkennetaan, ettei kyse ole tämän oikeuksista ja velvollisuuksista, vaan että säännöissä vahvistetaan Euroopan parlamentin jäsenten oikeudellinen asema sekä heidän tehtäviensä hoitamisen yleiset ehdot.(29) Sääntöjen 2 artiklassa jäsenille taattavasta itsenäisyydestä ja riippumattomuudesta on tarpeen säätää, sillä ne eivät sisälly mihinkään primaarioikeuden säädökseen. Sopimukset, joilla jäsen sitoutuu luopumaan edustajantoimestaan tiettynä ajankohtana, tai edustajantoimesta luopumista koskevat avoimet ilmoitukset, joita puolue voi käyttää haluamallaan tavalla, eivät ole jäsenen itsenäisyyden ja riippumattomuuden mukaisia, joten ne eivät voi olla oikeudellisesti sitovia.(30) Äänestys- ja ilmaisunvapautta on yleisen edun nimissä suojattava. Sääntöjen 4 artiklan 1 kohdan mukaan jäsentä ei voida saattaa oikeudelliseen tai muunlaiseen vastuuseen lausumasta, jonka hän on esittänyt edustajantointa hoitaessaan. Sääntöjen 4 artiklan 2 kohdan mukaan Euroopan parlamentti voi päättää, onko lausuma esitetty edustajantoimen hoitamisen yhteydessä. Parlamentti toimii tällöin lainkäyttöelimenä, aivan kuten valtuuksien tarkistamisen yhteydessä vuoden 1976 säädöksen mukaisesti. Koskemattomuutta koskevissa päätöksissään, jotka ovat täysin näihin verrattavia, Euroopan parlamentti on osoittanut harkintakykyä ja realismia.(31) Sääntöjen 5 artiklassa tarkoitettu koskemattomuus suojaa jäsentä tarkoitushakuisilta syytteiltä (fumus persecutionis -tilanne) ja toimeenpanovallan yrityksiltä estää häntä hoitamasta tehtäviään. Kuten useista Euroopan parlamentin käsittelemistä tapauksista on käynyt ilmi, ei näitä seikkoja voida tänä päivänä jättää huomiotta. Koskemattomuus liittyy myös yhdenvertaisuutta, toimivallan jakoa ja oikeusvaltiota koskeviin kysymyksiin. Toinen koskemattomuuden tavoitteista on varmistaa Euroopan parlamentin toimintakyky. Nämä seikat johtavat seuraavaan ratkaisuun: jäsentä koskeva tutkinta- tai syytemenettely voidaan aloittaa koska tahansa. Tämä ei edellytä koskemattomuuden pidättämistä. Voimassa oleva lainsäädäntö ei ole Euroopan parlamentin eikä jäsenten edun mukainen, sillä jopa vähäisistä rikoksista, kuten liikennerikkomuksesta, on keskusteltava julkisesti. Jäsenen henkilökohtaisen vapauden rajoittamisen tulee sen sijaan edellyttää Euroopan parlamentin suostumusta (Euroopan parlamentin toimintakyky). Tutkinta- ja syyte- menettelyt on fumus persecutionis -tilanteessa voitava keskeyttää Euroopan parlamentin vaatimuksesta. Tämä taataan sääntöjen 5 artiklan 2 kohdassa.(32) Sääntöjen 6 artiklassa säädetty oikeus kieltäytyä todistamasta, jota ei ole tähän asti säännelty primaarioikeudellisesti, suojelee parlamentin jäsenen tiedonvälityksen vapautta sekä parlamentin jäsenen ja hänelle luottamuksellisia tietoja antavan henkilön välistä luottamussuhdetta. Se on subjektiivinen oikeus, joka koskee kaikkia menettelyjä, joihin liittyy todistamisvelvollisuus, eikä se ole Euroopan parlamentin määräämisvallan alainen. Takavarikointi-, etsintä- ja hyväksikäyttö- kiellot suojaavat kyseistä oikeutta. Olisi mahdotonta hyväksyä, että toimittajilla olisi oikeus kieltäytyä todistamasta mutta jäsenillä ei.(33) Sääntöjen 7 artiklassa säädetty oikeastaan itsestään selvä oikeus liikkua vapaasti on saanut uuden merkityksen, koska viranomaiset ovat viime aikoina rajoittaneet sitä mielenosoitusten yhteydessä.(34) Sääntöjen 9 artiklassa varmistetaan, että jäsenten muistiinpanoja, pöytäkirjoja, luonnoksia, kirjeitä ja muuta kirjeenvaihtoa ei milloinkaan voida määrätä julkistettavaksi.(35) Sääntöjen 10 artiklassa säädetty aloiteoikeus on parlamentin ja jokaisen jäsenen keskeisin oikeus. Artiklassa varmistetaan, ettei tätä jokaisen jäsenen oikeutta voida rajoittaa Euroopan parlamentin työjärjestyksellä.(36) Sääntöjen 11 artiklassa säädetty oikeus tutustua asiakirjoihin, joka on tähän asti perustunut Euroopan parlamentin työjärjestykseen, koskee oleellista näkökohtaa edustajantoimen hoitamisessa ja se on siksi vahvistettava säännöissä.(37) Sääntöjen 12 artiklan tarkoitus on varmistaa, että kielellistä monimuotoisuutta ei päinvastaisista vakuutteluista huolimatta todellisuudessa rajoiteta entisestään. Minkä tahansa virallisen kielen kaikenlainen syrjintä on estettävä. Tätä periaatetta on noudatettava myös Euroopan unionin laajentumisen jälkeen.(38) Sääntöjen 15 ja 16 artiklan mukaan jäsen saa edustajanpalkkion siitä, että hän luopuu henkilökohtaisesta urastaan ja palvelee — rajallisen ajanjakson — Euroopan unionia, kotimaatansa ja demokratiaa Euroopassa. Edustajanpalkkion suuruudesta on Euroopan parlamentin kutsuma asiantuntijaryhmä esittänyt selvityksen toukokuussa 2000. Edustajanpalkkio, joka on 50 prosenttia Euroopan yhteisöjen tuomioistuimen tuomarin peruspalkasta, on täysin sen puitteissa, mitä asiantuntijat pitävät kohtuullisena.(39) Sääntöjen 15 artiklan 3 kohta on tarpeen, koska puolueet odottavat usein, että osa 1 ja 2 kohdassa tarkoitetuista etuuksista käytetään puolueiden tarkoituksiin. Tämä puoluerahoituksen muoto on laiton(40) Sääntöjen 15 artiklan 2 kohdan ja 19 artiklan mukaisen siirtymäkorvauksen on tarkoitus turvata edustajantoimen päättymisen ja työelämään paluun välinen aika. Jos jäsen ottaa vastaan toisen edustajantoimen tai julkisen viran, ei tätä tarvetta muodostu.(41) Sääntöjen 20 artiklassa säännellyn eläkkeen suhteen oli kiistanalaista, mistä ikävuodesta alkaen sitä maksetaan. Asiantuntijaryhmä ehdottaa 65. — tai vakuutusmatemaattisilla vähennyksillä — 60. ikävuotta. Sääntöjen 20 artiklan 1 kohdan mukaan eläke erääntyy henkilön täyttäessä 60 vuotta. Jäsen, joka koulutuksen ja monivuotisen työkokemuksen jälkeen valitaan ensimmäisen kerran ehkä vasta 35 tai 40 vuoden ikäisenä ja joka hoitaa edustajantointa 20 vuotta, eroaa 55 tai 60 vuoden ikäisenä. Vielä 55 vuoden ikäisen voidaan odottaa palaavan työelämään, mutta tuskin enää 60-vuotiaan. Euroopan parlamentin hallinnon suorittamista laskelmista on ilmennyt, että vakuutusmatemaattinen vähennys olisi niin suuri, ettei sitä vaihtoehtoa voida harkita.(42) Perhe-eläkettä koskevat säännökset noudattavat olennaisilta osin Euroopan yhteisössä nykyisin voimassa olevaa oikeutta. Eloonjääneen puolison oikeus hänen solmittuaan uuden avioliiton perustuu nykyaikaiseen käsitykseen, jonka mukaan oikeus perustuu omaan maksuosuuteen eikä sen tarkoitus ole pelkästään toimeentulon turvaaminen. Oikeutta ei evätä siinäkään tapauksessa, että eloonjääneen puolison toimeentulo on turvattu omien tulojen tai oman varallisuuden perusteella.(43) Sääntöjen 24 artiklan 1 ja 2 kohdan tavoitteena on Euroopan unionin talousarvion keventäminen pitkällä aikavälillä. Rahastoratkaisu on käytännössä osoittautunut toimivaksi. Asiantuntijaryhmä ehdottaa, että Euroopan parlamentti osallistuu rahoitukseen kahdella kolmasosalla ja jäsenet yhdellä kolmasosalla.(44) Sääntöjen 25 artiklan säännös on tarpeellinen, koska sääntöjen myötä jäsenvaltioiden maksamat etuudet kuten sairauskorvaukset, sairausvakuutusmaksuissa avustaminen ja niihin osallistuminen lopetetaan. Nämä etuudet jatkuvat usein edustajan toimen päättymisen jälkeen.(45) Kulukorvauksia koskevissa säännöksissä on noudatettava Euroopan yhteisöjen tuomioistuimen asiassa Lord Bruce antamassaan tuomiossa [5] vahvistamia periaatteita.(46) Tämän tuomion mukaan on parlamentin asia päättää, mitkä parlamentin jäsenen toimet ja matkat ovat välttämättömiä tai hyödyllisiä tehtävien hoitamisen kannalta ja mitkä näihin liittyvät kulut ovat välttämättömiä tai hyödyllisiä. Parlamentin moitteettoman toiminnan varmistamiseksi sillä on oikeus päättää näistä asioista itsenäisesti ja tähän sisältyy oikeus korvata jäsenten matkakuluja ja päivärahoja kiinteään määrään perustuvalla järjestelmällä yksittäisten menotositteiden esittämiseen perustuvan järjestelmän asemesta. Tähän järjestelyyn on päädytty sen vuoksi, että halutaan vähentää hallinnollisia menoja ja työtaakkaa, joka aiheutuisi järjestelmästä, jossa tarkistettaisiin yksittäiset menotositteet, ja näin ollen järjestely edustaa moitteetonta hallinnointia [6].(47) Tällä tavalla vahvistetut korvaukset eivät kuitenkaan saa ylittää matkakorvausten ja päivärahojen korvaamiselle asetettuja kohtuullisia rajoja. Korvauksille vahvistettu kiinteä määrä ei saa olla liian korkea eikä se saa olla peitelty palkkio. [7](48) Jäsenvaltioiden olisi varmistettava, että säilytetään nykyiset säännökset, joilla Euroopan parlamentin jäsenet rinnastetaan tehtäviään hoitaessaan kansallisten parlamenttien jäseniin (esim. lentolippujen korvaamisen tai ilmaisten junamatkojen jne. suhteen). Tämän kysymyksen ratkaisu Euroopan tasolla ei ole jäsenvaltioiden lukuisten toisistaan eroavien sääntöjen takia mahdollinen. Euroopan parlamentin jäsenen tehtävien hoitaminen siinä jäsenvaltiossa, josta hänet on valittu, olisi ilman kyseistä järjestelyä vaikeaa tai jopa mahdotonta. Jäsenen tehtävien tehokas hoitaminen on myös jäsenvaltioiden etujen mukaista.(49) Sääntöjen 33 artiklan 1 kohta on tarpeellinen, koska jäsenvaltioiden toisistaan huomattavasti eroavat järjestelmät, joiden piiriin jäsenet ovat tähän asti kuuluneet, tekevät mahdottomaksi eurooppalaisen järjestelmän, joka kattaisi kaikki vanhasta järjestelmästä uuteen siirtymistä koskevat kysymykset. Jäsenten valintaoikeus estää oikeuksien menetykset tai taloudelliset haitat siirtymävaiheessa. Artiklan 2 ja 3 kohta seuraavat johdonmukaisesti 1 kohdan mukaisesta ratkaisusta.(50) Nykyisten ja uusien jäsenvaltioiden huomattavat taloudelliset erot voidaan laajentumisen jälkeen kuroa umpeen vain asteittain. Siksi vaikuttaa aiheelliselta antaa uusille jäsenvaltioille mahdollisuus soveltaa siirtymäkautena edustajanpalkkioon, siirtymäkorvaukseen, eläkkeeseen ja perhe- eläkkeeseen eri määräyksiä.PÄÄTTÄÄ:A. Euroopan parlamentin jäsenten tehtäviä ja velvollisuuksia koskevat säännöt ja yleiset ehdot1 artiklaTällä säädöksellä vahvistetaan Euroopan parlamentin jäsenten tehtäviä ja velvollisuuksia koskevat säännöt ja yleiset ehdot.2 artikla(1) Jäsenet ovat itsenäisiä ja riippumattomia.(2) Sopimus edustajantoimesta luopumisesta ennen vaalikauden päättymistä tai vaalikauden päättyessä on mitätön.3 artikla(1) Jäseniä eivät sido mitkään ohjeet, eivätkä he saa ottaa vastaan sitovia toimintaohjeita [].(2) He antavat äänensä kukin erikseen ja henkilökohtaisesti [](3) Sopimus edustajantoimen hoitamistavasta on mitätön.4 artikla [](1) Jäsentä ei voida koskaan saattaa tuomioistuimessa tai muussa menettelyssä vastuuseen hänen edustajantoimen hoitamiseen liittyvästä menettelystään tai äänestyksestä taikka hänen edustajantoimen hoitamisen yhteydessä esittämästään lausumasta.(2) Parlamentti päättää jäsenen pyynnöstä, onko lausuma esitetty edustajantoimen hoitamisen yhteydessä.(3) Se antaa työjärjestyksessään tämän artiklan täytäntöönpanoa koskevat määräykset.5 artikla [](1) Jäsenen henkilökohtaista vapautta saadaan rajoittaa ainoastaan parlamentin suostumuksella, paitsi jos jäsen on otettu kiinni itse teossa.(2) Jäsenen kirjallisia tai sähköisiä asiakirjoja saadaan takavarikoida, häneen saadaan kohdistaa henkilöntarkastus tai henkilönkatsastus, hänen virkahuoneessaan tai asunnossaan saadaan toimittaa etsintä ja hänen posti- ja puhelinliikennettään saadaan valvoa ainoastaan parlamentin suostumuksella.(3) Jäseneen kohdistuva tutkintamenettely tai syytemenettely on keskeytettävä parlamentin vaatimuksesta.(4) Tämän artiklan 2 kohdassa tarkoitettua suostumusta voivat pyytää vain kansallisen lainsäädännön mukaan toimivaltaiset viranomaiset.(5) Tämän artiklan 2 kohdassa tarkoitettu suostumus tai 3 kohdassa tarkoitettu menettelyn keskeytys voi olla ehdollinen, määräaikainen tai rajoitettu.(6) Näiden sääntöjen 4 artiklan 3 kohtaa sovelletaan vastaavasti.6 artikla(1) Jäsenellä on aina oikeus kieltäytyä todistamasta siitä, ketkä henkilöt ovat antaneet hänelle luottamuksellisesti tietoja tai keille henkilöille hän on edustajantointaan hoitaessaan antanut luottamuksellisesti tietoja, sekä itse näistä tiedoista.(2) Edellä 5 artiklan 2 kohdan mukaiset toimet tai jo takavarikoitujen asiakirjojen hyväksikäyttö on kielletty.7 artikla [](1) Jäsenillä on oikeus liikkua vapaasti kaikkialla Euroopan unionin alueella.(2) Tätä oikeutta ei voida rajoittaa lailla eikä viranomaisen tai tuomioistuimen määräyksellä.8 artiklaEdellisiin artikloihin perustuvia jäsenten erioikeuksia ja vapauksia ei voida rajoittaa Euroopan yhteisön johdetun oikeuden muilla säännöksillä.9 artiklaKirjalliset ja sähköiset asiakirjat, jotka jäsen on ottanut vastaan, laatinut tai lähettänyt ja joissa ei ole virallista asiakirjanumeroa, eivät ole Euroopan parlamentin asiakirjoja.10 artikla(1) Jokaisella jäsenellä on Euroopan parlamentin aloiteoikeuden puitteissa oikeus tehdä ehdotus yhteisön säädökseksi.(2) Näiden sääntöjen 4 artiklan 3 kohtaa sovelletaan vastaavasti.11 artikla(1) Jäsenillä on oikeus tutustua kaikkiin Euroopan parlamentin hallussa oleviin asiakirjoihin.(2) Tämä ei koske henkilökohtaisia asiakirjoja eikä tilejä.(3) Mitä 1 kohdassa säädetään, ei vaikuta Euroopan unionin säädöksiin ja toimielinten välisiin sopimuksiin, jotka koskevat oikeutta tutustua asiakirjoihin.(4) Euroopan parlamentti antaa määräyksiä tämän artiklan täytäntöönpanosta.12 artikla(1) Euroopan parlamentin asiakirjat käännetään kaikille virallisille kielille.(2) Puheenvuorot tulkataan simultaanisti kaikille virallisille kielille.13 artikla(1) Jäsenet voivat ryhmittyä poliittisiksi ryhmiksi.(2) Näiden sääntöjen 4 artiklan 3 kohtaa sovelletaan vastaavasti.14 artikla(1) Poliittiset ryhmät kuuluvat Euroopan parlamenttiin sen osina.(2) Ne voivat kantaa ja vastata tuomioistuimissa.15 artikla(1) Jäsenillä on oikeus kohtuulliseen edustajanpalkkioon, joka takaa heidän riippumattomuutensa.(2) Heillä on toimikauden päätyttyä oikeus siirtymäkorvaukseen ja eläkkeeseen.(3) Sopimus edustajanpalkkion, siirtymäkorvauksen tai eläkkeen käytöstä muihin kuin yksityisiin tarkoituksiin on mitätön.(4) Jäsenten ja entisten jäsenten kuoltua heidän oikeudenomistajillaan on oikeus perhe-eläkkeeseen.16 artiklaEdustajanpalkkio on 50 prosenttia Euroopan yhteisöjen tuomioistuimen tuomarin peruspalkasta.17 artiklaEdustajanpalkkiosta vähennetään palkkio, jonka jäsen saa muun kansanedustuslaitoksen edustajantoimen hoitamisesta.18 artikla(1) Edustajanpalkkiosta maksetaan yhteisön vero samoin perustein kuin Euroopan yhteisöjen erioikeuksista ja vapauksista tehdyn pöytäkirjan 13 artiklan perusteella säädetään yhteisöjen virkamiehistä ja muusta henkilöstöstä.(2) Tämä ei vaikuta jäsenvaltioiden oikeuteen ottaa edustajanpalkkio huomioon vahvistettaessa muista tuloista perittävän veron määrää.19 artikla(1) Jäsenillä on toimikauden päätyttyä oikeus 16 artiklassa tarkoitetun edustajanpalkkion suuruiseen siirtymäkorvaukseen.(2) Tätä oikeutta kertyy kuukausi kutakin vuotta kohti, jonka aikana jäsen on hoitanut edustajantointa, kuitenkin vähintään kuusi ja enintään 24 kuukautta.(3) Tätä oikeutta ei ole, jos jäsen ottaa vastaan edustajantoimen toisessa kansanedustuslaitoksessa tai julkisen viran.(4) Kuolemantapauksessa siirtymäkorvaus maksetaan viimeisen kerran siltä kuukaudelta, jonka aikana entinen jäsen on kuollut.(5) Näiden sääntöjen 18 artiklaa sovelletaan vastaavasti.20 artikla(1) Entisillä jäsenillä on oikeus eläkkeeseen 60 vuotta täytettyään.(2) Tämä eläke on 3,5 prosenttia 16 artiklassa tarkoitetusta edustajanpalkkiosta kultakin täydeltä vuodelta ja yksi kahdestoistaosa kultakin seuraavalta täydeltä kuukaudelta, jonka aikana jäsen on hoitanut edustajantointa, kuitenkin enintään 70 prosenttia.(3) Oikeus eläkkeeseen on riippumaton muista eläkkeistä.(4) Näiden sääntöjen 17 ja 18 artiklaa sovelletaan vastaavasti.21 artikla(1) Jäsenet, jotka tulevat työkyvyttömiksi toimikautensa aikana, ovat oikeutettuja eläkkeeseen.(2) Näiden sääntöjen 20 artiklan 2 kohtaa sovelletaan vastaavasti. Eläkkeen määrä on kuitenkin vähintään 35 prosenttia 16 artiklassa tarkoitetusta edustajanpalkkiosta.(3) Eläkeoikeus alkaa edustajantoimen lakatessa.(4) Näiden sääntöjen 11 artiklan 4 kohtaa sekä 17 ja 18 artiklaa sovelletaan vastaavasti.22 artiklaJos entisellä jäsenellä on samanaikaisesti oikeus 19 artiklassa tarkoitettuun siirtymäkorvaukseen ja 20 tai 21 artiklassa tarkoitettuun eläkkeeseen, sovelletaan hänen valitsemaansa järjestelyä.23 artikla(1) Jos jäsen kuolee toimikautensa aikana tai jos 20 tai 21 artiklassa tarkoitettuun eläkkeeseen oikeutettu entinen jäsen kuolee, hänen aviopuolisollaan ja huollettavana olevilla lapsillaan on oikeus perhe-eläkkeeseen.(2) Perhe-eläkkeen kokonaismäärä ei saa olla korkeampi kuin sen eläkkeen määrä, johon jäsenellä olisi ollut oikeus vaalikauden päättyessä tai johon entisellä jäsenellä oli oikeus.(3) Eloonjäänyt puoliso saa 60 prosenttia 2 kohdassa tarkoitetusta määrästä, kuitenkin vähintään 30 prosenttia edustajanpalkkiosta. Oikeus perhe-eläkkeeseen ei muutu uuden avioliiton solmimisen johdosta.(4) Huollettavana oleva lapsi saa 20 prosenttia tästä määrästä.(5) Maksettavan perhe-eläkkeen enimmäismäärä jaetaan tarvittaessa 3 ja 4 kohdassa tarkoitettujen prosenttiosuuksien suhteessa aviopuolison ja lasten kesken.(6) Perhe-eläkettä maksetaan kuolemaa seuraavan kuukauden ensimmäisestä päivästä alkaen.(7) Aviopuolison kuoltua hänen oikeutensa perhe-eläkkeeseen lakkaa sen kuukauden lopussa, jonka aikana hän on kuollut.(8) Lapsen oikeus perhe-eläkkeeseen lakkaa sen kuukauden lopussa, jonka aikana hän täyttää 21 vuotta. Oikeus jatkuu kuitenkin ammattiin valmistavan koulutuksen keston ajan, kuitenkin enintään sen kuukauden loppuun, jonka aikana lapsi täyttää 25 vuotta. Oikeus eläkkeeseen jatkuu myös niin kauan kuin lapsi on sairauden tai vamman takia kykenemätön huolehtimaan toimeentulostaan.(9) Jäsenvaltioiden virallisesti tunnustamien parisuhteiden osapuolet rinnastetaan aviopuolisoihin.(10) Näiden sääntöjen 11 artiklan 4 kohtaa ja 18 artiklaa sovelletaan vastaavasti.24 artikla(1) Eläkkeen ja perhe-eläkkeen rahoittamiseksi perustetaan rahasto, johon rahastoidaan varat eläkkeiden ja perhe-eläkkeiden maksamiseksi.(2) Rahaston varat koostuvat kuukausittaisista maksuista, joista parlamentti suorittaa kaksi kolmasosaa ja jäsenet yhden kolmasosan, sekä niistä saatavista koroista.(3) Parlamentti vahvistaa vuosittain näiden maksuosuuksien suuruuden.(4) Edellä 2 kohdassa tarkoitetut maksuosuudet ovat vapaat kaikista veroista.(5) Tilintarkastuksen suorittaa Euroopan tilintarkastustuomioistuin.25 artikla(1) Jäsenillä ja eläkettä nauttivilla entisillä jäsenillä sekä perhe-eläkkeeseen oikeutetuilla oikeudenomistajilla on oikeus saada korvaus sairaudesta, raskaudesta ja lapsen syntymästä aiheutuvista kuluista.(2) Näiden kustannusten kattamiseksi muodostetaan rahasto, jonka rahoitukseen myös entiset jäsenet osallistuvat.(3) Näiden sääntöjen 11 artiklan 4 kohtaa ja 24 artiklaa sovelletaan vastaavasti.26 artikla(1) Jäsenillä on oikeus vakuutusturvaan edustajantoimen hoitamiseen liittyvien riskien kattamiseksi.(2) Näiden sääntöjen 11 artiklan 4 kohtaa sovelletaan vastaavasti.27 artikla(1) Jäsenillä on oikeus saada korvaus edustajantoimen hoitamisesta aiheutuvista kuluista.(2) Parlamentti päättää, missä tapauksissa korvaus voidaan maksaa kiinteämääräisenä summana.(3) Näiden sääntöjen 11 artiklan 4 kohtaa ja 15 artiklan 3 kohtaa sovelletaan vastaavasti.28 artikla(1) Jäsenillä on oikeus käyttää vapaasti valitsemiaan henkilökohtaisia avustajia.(2) Näiden sääntöjen 11 artiklan 4 kohtaa sovelletaan vastaavasti.29 artikla(1) Jäsenillä on oikeus käyttää parlamentin toimistotiloja ja televiestintälaitteita sekä virka-autoja.(2) Näiden sääntöjen 11 artiklan 4 kohtaa sovelletaan vastaavasti.30 artiklaKaikki maksut suoritetaan Euroopan unionin talousarviosta sekä 24 ja 25 artiklan mukaisesti perustetuista rahastoista.31 artiklaEuroopan parlamentin 24 ja 25 artiklan nojalla suorittamat maksut ovat vapaat kaikista veroista.32 artiklaNäiden sääntöjen täytäntöönpanoa koskevat päätökset julkaistaan Euroopan unionin virallisen lehden L-sarjassa.B. Siirtymäsäännökset33 artikla(1) Jäsenet, jotka olivat jo Euroopan parlamentin jäseniä välittömästi ennen sen vaalikauden alkamista, jonka aikana nämä säännöt tulevat voimaan, ja jotka on valittu uudelleen, voivat edustajanpalkkion, siirtymäkorvauksen, eläkkeen ja perhe-eläkkeen osalta valita edustajantoimensa koko kestoajaksi aikaisemman kansallisen järjestelmän.(2) Nämä maksut suoritetaan jäsenvaltion talousarviosta, ja niistä maksetaan ainoastaan kansallinen vero.(3) Nämä jäsenet eivät suorita maksuosuuksia 24 artiklassa tarkoitettuun rahastoon.34 artikla(1) Jäsenten, jotka haluavat pysyä 33 artiklan 1 kohdan mukaisesti aikaisemman kansallisen järjestelmän piirissä, on ilmoitettava päätöksestään parlamentin puhemiehelle kirjallisesti 30 päivän kuluessa näiden sääntöjen voimaantulosta.(2) Päätös on lopullinen ja peruuttamaton.(3) Jollei ilmoitusta ole tehty määräajassa, sovelletaan näiden sääntöjen säännöksiä.35 artikla(1) Euroopan parlamentin perustaman vapaaehtoisen eläkerahaston toimintaa jatketaan näiden sääntöjen voimaantulon jälkeen niiden jäsenten tai entisten jäsenten osalta, jotka jo ovat hankkineet tähän rahastoon liittyviä oikeuksia tai odotusoikeuksia tai valitsevat 33 artiklan 1 kohdan mukaisesti aikaisemman kansallisen järjestelmän.(2) Hankitut oikeudet ja odotusoikeudet säilyvät täysimääräisinä.(3) Tähän rahastoon suoritetut maksuosuudet ovat vapaat kaikista veroista.(4) Jäsenet, jotka maksavat maksuja eläkerahastoon 24 artiklan mukaisesti, eivät voi hankkia vapaaehtoiseen eläkerahastoon liittyviä uusia oikeuksia tai odotusoikeuksia.(5) Rahastoon eivät pääse mukaan ne jäsenet, jotka valitaan parlamenttiin ensimmäisen kerran näiden sääntöjen voimaantulon jälkeen.(6) Näiden sääntöjen 15 artiklan 3 kohtaa, 18 artiklaa ja 20 artiklan 3 kohtaa sovelletaan vastaavasti.36 artikla(1) Eläkeoikeus, jonka jäsen on hankkinut kansallisten säännösten perusteella ennen näiden sääntöjen voimaantuloa, säilyy täysimääräisenä.(2) Ajanjaksot, joina asianomainen henkilö on hoitanut edustajantointa Euroopan parlamentissa tai kansallisessa parlamentissa ja jotka eivät kansallisten säännösten perusteella oikeuta eläkkeeseen, otetaan huomioon laskettaessa näiden sääntöjen mukaista eläkettä.37 artikla(1) Kukin uusi jäsenvaltio voi siirtymäkautena päättää soveltaa kyseisestä valtiosta valittujen jäsenten edustajanpalkkioon, siirtymäkorvaukseen, eläkkeeseen ja perhe-eläkkeeseen näistä säännöistä poikkeavia säännöksiä.(2) Jäsenet on tällaisissa säännöksissä asetettava vähintään samaan asemaan asianomaisen kansallisen parlamentin jäsenten kanssa.(3) Kaikki maksut suoritetaan asianomaisen jäsenvaltion talousarviosta.(4) Siirtymäkausi alkaa liittymissopimuksen tullessa voimaan ja päättyy viimeistään, kun sen alkamisesta on kulunut kaksi kokonaista Euroopan parlamentin vaalikautta.(5) Tällaiset säännökset eivät vaikuta jäsenille näiden sääntöjen 25—29 artiklan nojalla kuuluviin oikeuksiin.C. Voimaantulo38 artikla(1) Nämä säännöt tulevat voimaan neuvoston suostumuksen jälkeen samanaikaisesti niiden perustamissopimusten muutosten kanssa, joista päätetään Eurooppa-valmistelukunnan työn perusteella.(2) Jollei 1 kohdasta muuta johdu,— 3 artiklan 1 ja 2 kohta tulevat voimaan vasta, kun vuoden 1976 säädöksen 4 artiklan 1 kohta on kumottu;— 4 artikla tulee voimaan, jos ja kun pöytäkirjan 9 artikla kumotaan;— 5 artikla tulee voimaan, jos ja kun pöytäkirjan 10 artikla kumotaan;— 7 artikla tulee voimaan, jos ja kun pöytäkirjan 8 artikla kumotaan.(3) Neuvoston suostumuksen jälkeen Euroopan parlamentin puhemies allekirjoittaa nämä säännöt ja ne julkaistaan Euroopan unionin virallisen lehden L-sarjassa.[1] Myöhemmin tekstissä: EY:n perustamissopimus.[2] Näissä säännöissä mainitaan jatkossa ainoastaan EY:n perustamissopimuksen artiklat.[3] EYVL L 283, 21.10.2002, s. 1.[4] Asia 208/80, Lord Bruce, tuomio 15.9.1981, Kok. 1981, s. 2205.[5] Ks. 22 perustelukappaleen alaviite 1.[6] Tuomion 17 kohta; tuomiota ei ole julkaistu suomeksi.[7] Tuomion 21 kohta; tuomiota ei ole julkaistu suomeksi.[] Ks. 37 artiklan 2 kohta.--------------------------------------------------


title: 2010/314/: Neuvoston päätös, annettu 10 päivänä toukokuuta 2010 , banaanien kaupasta tehdyn Geneven sopimuksen allekirjoittamisesta ja väliaikaisesta soveltamisesta Euroopan unionin sekä Brasilian, Costa Rican, Ecuadorin, Guatemalan, Hondurasin, Kolumbian, Meksikon, Nicaraguan, Panaman, Perun ja Venezuelan välillä sekä banaanikauppasopimuksen allekirjoittamisesta ja väliaikaisesta soveltamisesta Euroopan unionin ja Amerikan yhdysvaltojen välillä

text:
               9.6.2010

               FI

               Euroopan unionin virallinen lehti

               L 141/1

         NEUVOSTON PÄÄTÖS,
   annettu 10 päivänä toukokuuta 2010,
   banaanien kaupasta tehdyn Geneven sopimuksen allekirjoittamisesta ja väliaikaisesta soveltamisesta Euroopan unionin sekä Brasilian, Costa Rican, Ecuadorin, Guatemalan, Hondurasin, Kolumbian, Meksikon, Nicaraguan, Panaman, Perun ja Venezuelan välillä sekä banaanikauppasopimuksen allekirjoittamisesta ja väliaikaisesta soveltamisesta Euroopan unionin ja Amerikan yhdysvaltojen välillä
   (2010/314/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Komissio pääsi 11 päivänä huhtikuuta 2001 Ecuadorin kanssa ja 30 päivänä huhtikuuta 2001 Amerikan yhdysvaltojen kanssa sopimuksiin yhteisestä tulkinnasta, jäljempänä ”tulkintasopimukset”, joissa määriteltiin keinot ratkaista riidat, jotka nämä maat olivat käynnistäneet Maailman kauppajärjestössä (WTO) unioniin tuotavien banaanien tullikohtelusta. Tulkintasopimusten mukaan banaanien tuontiin sovelletaan pelkästään tulliin perustuvaa järjestelmää. Neuvosto antoi 12 päivänä heinäkuuta 2004 komissiolle luvan neuvotella sidotun tullin muuttamisesta siten, että tullitariffeja ja kauppaa koskevan vuoden 1994 yleissopimuksen, jäljempänä ”GATT 1994 -sopimus”, XXVIII artiklan mukaisessa EU:n banaaneja koskevassa luettelossa otetaan käyttöön pelkästään tulleihin perustuva järjestely.

               (2)

               Neuvosto valtuutti 22 päivänä maaliskuuta 2004 komission aloittamaan GATT 1994 -sopimuksen XXIV artiklan 6 kohdan mukaiset neuvottelut tiettyjen muiden WTO:n jäsenten kanssa Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan yhteisöön liittymisen johdosta ja 29 päivänä tammikuuta 2007 Bulgarian ja Romanian Euroopan yhteisöön liittymisen johdosta.

               (3)

               Neuvottelut saatiin onnistuneesti päätökseen 15 päivänä joulukuuta 2009, kun Brasilian, Costa Rican, Ecuadorin, Guatemalan, Hondurasin, Kolumbian, Meksikon, Nicaraguan, Panaman, Perun ja Venezuelan kanssa parafoitiin Geneven sopimus banaanien kaupasta, jäljempänä ”Geneven sopimus”, ja Yhdysvaltojen kanssa parafoitiin banaanikauppasopimus, jäljempänä ”EU:n ja Yhdysvaltojen välinen sopimus”.

               (4)

               Komission neuvottelemilla sopimuksilla sovitaan kyseisten maiden GATT 1994 -sopimuksen XXIV artiklan 6 kohdan ja XXVIII artiklan mukaisesti esittämät vaatimukset. Lisäksi niillä pannaan täytäntöön tulkintasopimukset sitomalla pelkästään tulleihin perustuva järjestelmä ja päätetään kaikki banaanien tullikohtelua koskevat ratkaisematta olevat riidat, jotka olisi siksi ratkaistava virallisesti.

               (5)

               Unionin olisi allekirjoitettava nämä kaksi sopimusta sillä varauksella, että sopimukset tehdään myöhemmin.

               (6)

               Koska ensimmäiset tullinalennukset on tarpeen panna nopeasti täytäntöön, jotta estetään ratkaisematta olevien riitojen jatkuminen ja varmistetaan, etteivät EU:n banaanien markkinoillepääsyä koskevat lopulliset sitoumukset markkinoille pääsyä koskevissa seuraavissa menestyksellisesti päätökseensaatetuissa WTO:n monenvälisissä neuvotteluissa ylitä Geneven sopimuksen 3, 6 ja 7 kohdassa määrättyjä sitoumuksia eikä EU:n ja Yhdysvaltojen välisen sopimuksen 2 kohdassa ja 3 kohdan a ja b alakohdassa määrättyjä sitoumuksia, molempia sopimuksia olisi niiden allekirjoituspäivästä sovellettava väliaikaisesti, Geneven sopimusta sen 8 kohdan b alakohdan ja EU:n ja Yhdysvaltojen välistä sopimusta sen 6 kohdan mukaisesti, kunnes ne tulevat voimaan,

         ON HYVÄKSYNYT TÄMÄN PÄÄTÖKSEN:
   1 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa unionin puolesta seuraavat sopimukset:

               a)

               Euroopan unionin sekä Brasilian, Costa Rican, Ecuadorin, Guatemalan, Hondurasin, Kolumbian, Meksikon, Nicaraguan, Panaman, Perun ja Venezuelan välinen Geneven sopimus banaanien kaupasta, jäljempänä ”Geneven sopimus”;

               b)

               Euroopan unionin ja Amerikan yhdysvaltojen välinen banaanikauppasopimus, jäljempänä ”EU:n ja Yhdysvaltojen välinen sopimus”.

         Sopimusten tekstit on liitetty tähän päätökseen.
   2 artikla
   1.   Geneven sopimuksen 3, 6 ja 7 kohtaa sovelletaan väliaikaisesti sen 8 kohdan b alakohdan mukaisesti kyseisen sopimuksen allekirjoituspäivästä sen voimaantuloon asti.
   2.   EU:n ja Yhdysvaltojen välisen sopimuksen 2 kohtaa ja 3 kohdan a ja b kohtaa sovelletaan väliaikaisesti sen 6 kohdan mukaisesti kyseisen sopimuksen allekirjoituspäivästä sen voimaantuloon asti.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä toukokuuta 2010.

            Neuvoston puolesta

            Puheenjohtaja

         C. ASHTON

    ---documentbreak---

               9.6.2010

               FI

               Euroopan unionin virallinen lehti

               L 141/3

         KÄÄNNÖS
   GENEVEN SOPIMUS BANAANIEN KAUPASTA

               1.

               Tämä sopimus tehdään Euroopan unionin, jäljempänä ’EU’, sekä Brasilian, Kolumbian, Costa Rican, Ecuadorin, Guatemalan, Hondurasin, Meksikon, Nicaraguan, Panaman, Perun ja Venezuelan, jäljempänä ’suosituimmuuskohtelun piiriin kuuluvat latinalaisamerikkalaiset banaanintoimittajat’, välillä harmonoidun järjestelmän nimikkeeseen 0803.00.19 kuuluvia tuoreita banaaneja, ei kuitenkaan jauhobanaaneja, jäljempänä ’banaanit’, koskevan EU:n kauppajärjestelmän rakenteesta ja toiminnasta sekä järjestelmään sovellettavista ehdoista.

               2.

               Tämä sopimus ei vaikuta mitenkään sopimuksen allekirjoittajien oikeuksiin ja velvollisuuksiin WTO:ssa, jollei jäljempänä 3–8 kohdasta muuta johdu.

               3.

               EU sopii seuraavaa:

                           a)

                           Sen estämättä, mitä jäljempänä b alakohdassa määrätään, EU soveltaa banaaneihin tulleja, jotka eivät ylitä seuraavia määriä: (1)

                                                   —

                                                   Tullattaessa 15.12.2009–31.12.2010

                                       148 euroa/metrinen tonni

                                                   —

                                                1. tammikuuta 2011

                                       143 euroa/metrinen tonni

                                                   —

                                                1. tammikuuta 2012

                                       136 euroa/metrinen tonni

                                                   —

                                                1. tammikuuta 2013

                                       132 euroa/metrinen tonni

                                                   —

                                                1. tammikuuta 2014

                                       127 euroa/metrinen tonni

                                                   —

                                                1. tammikuuta 2015

                                       122 euroa/metrinen tonni

                                                   —

                                                1. tammikuuta 2016

                                       117 euroa/metrinen tonni

                                                   —

                                                1. tammikuuta 2017

                                       114 euroa/metrinen tonni

                           b)

                           Jos Dohan yksityiskohtaisia sääntöjä (2) ei vahvisteta 31 päivään joulukuuta 2013 mennessä, edellä 3 kohdan a alakohdasta johtuvia tullinalennuksia siirretään siihen asti, että Dohan yksityiskohtaiset säännöt vahvistetaan. Siirron on kuitenkin joka tapauksessa päätyttävä viimeistään 31 päivänä joulukuuta 2015. Siirtoajanjaksona sovellettava tulli on 132 euroa metriseltä tonnilta. Kahden vuoden siirtojakson päätyttyä tai heti Dohan yksityiskohtaisten sääntöjen vahvistamisen jälkeen, sen mukaan, kumpi tapahtuu ensin, sovellettava tulli on 127 euroa metriseltä tonnilta. Tätä seuraavat tullit ovat seuraavina kolmena vuonna aina kunkin vuoden 1 päivästä tammikuuta alkaen järjestyksessä 122 euroa metriseltä tonnilta, 117 euroa metriseltä tonnilta ja 114 euroa metriseltä tonnilta.

                           c)

                           EU soveltaa edelleen pelkästään suosituimmuustulleihin perustuvaa järjestelmää banaanien tuonnissa (3).

               4.

                           a)

                           EU sitoo 3 kohdassa määrätyt tullinalennukset. Sitä varten tämä sopimus sisällytetään EU:n myönnytysluetteloon WTO:ssa sertifioinnilla (4) tullimyönnytysluettelojen muuttamis- ja korjausmenettelyistä 26 päivänä maaliskuuta 1980 tehdyn päätöksen (L/4962) mukaisesti.

                           b)

                           Heti tämän sopimuksen tultua voimaan EU toimittaa pääjohtajalle sertifiointia varten banaaneja koskevan myönnytysluetteloluonnoksen, johon tämän sopimuksen teksti on sisällytetty.

                           c)

                           Tämän sopimuksen sopimuspuolet ovat päättäneet olla vastustamatta muutetun luettelon sertifiointia edellyttäen, että sopimus on otettu ilmoituksessa asianmukaisesti huomioon.

               5.

               Heti sertifioinnin jälkeen vireillä olevat riidat WT/DS27, WT/DS361, WT/DS364, WT/DS16, WT/DS105, WT/DS158, WT/L/616 ja WT/L/625 sekä kaikki minkä tahansa suosituimmuuskohtelun piiriin kuuluvan latinalaisamerikkalaisen banaanintoimittajan kyseiseen päivämäärään mennessä vuoden 1994 GATT-sopimuksen XXIV ja XXVIII artiklan menettelyjen mukaisesti EU:n banaanikauppajärjestelmän osalta esittämät vaatimukset (myös G/SECRET/22 nimike 0803.00.19 ja G/SECRET/22/Add.1, G/SECRET/20 ja G/SECRET/20/Add.1 sekä G/SECRET/26) ratkaistaan (5). Kahden viikon kuluessa sertifioinnista tämän sopimuksen sopimuspuolet, joita asia koskee, ilmoittavat yhdessä riitojenratkaisuelimelle päässeensä yhteisesti sopimaansa ratkaisuun, jolla nämä riidat on päätetty lopettaa (6).

               6.

               Suosituimmuuskohtelun piiriin kuuluvat latinalaisamerikkalaiset banaanintoimittajat sitoutuvat lisäksi olemaan aloittamatta jatkotoimenpiteitä 5 kohdassa tarkoitettujen riitojen ja vaatimusten osalta 15 päivän joulukuuta 2009 ja sertifioinnin välillä edellyttäen, että EU noudattaa tämän sopimuksen 3 kohtaa sekä 4 kohdan b ja c alakohtaa, sanotun kuitenkaan rajoittamatta niiden WTO-sopimuksen mukaisia oikeuksia, tämän sopimuksen 5 kohdassa mainittuihin riitoihin ja vaatimuksiin liittyvät oikeudet mukaan luettuina.

               7.

               Suosituimmuuskohtelun piiriin kuuluvat latinalaisamerikkalaiset banaanintoimittajat hyväksyvät, että tämä sopimus muodostaa EU:n banaanien markkinoillepääsyä koskevat lopulliset sitoumukset, jotka sisällytetään seuraavien WTO:ssa menestyksekkäästi loppuun saatettujen monenvälisten maataloustuotteiden markkinoillepääsyä koskevien neuvottelujen (Dohan kierros mukaan luettuna) lopputuloksiin (7).

               8.

                           a)

                           Tämä sopimus tulee voimaan sitä kuukautta seuraavan kuukauden ensimmäisenä päivänä, jonka kuluessa viimeinen allekirjoittaja on ilmoittanut pääjohtajalle tätä tarkoittavien menettelyjen päätökseen saattamisesta. Kunkin allekirjoittajan on toimitettava muille allekirjoittajille jäljennös ilmoituksesta.

                           b)

                           Sen estämättä, mitä a alakohdassa määrätään, allekirjoittajat sopivat soveltavansa 3, 6 ja 7 kohtaa väliaikaisesti tämän sopimuksen allekirjoituspäivästä.

         Brasilian puolesta

         Kolumbian puolesta

         Costa Rican puolesta

         Ecuadorin puolesta

         Euroopan unionin puolesta

         Guatemalan puolesta

         Hondurasin puolesta

         Meksikon puolesta

         Nicaraguan puolesta

         Panaman puolesta

         Perun puolesta

         Venezuelan puolesta

      (1)  Tämän sopimuksen allekirjoittamisen jälkeen EU soveltaa 3 kohdan a alakohdassa olevia sovellettavia tulleja taannehtivasti 15 päivästä joulukuuta 2009 sopimuksen allekirjoittamispäivään asti. Toimivaltaiset tulliviranomaiset palauttavat pyynnöstä jo maksetut tullit, jotka ylittävät nämä tariffit.

      (2)  Tämän sopimuksen soveltamiseksi Dohan yksityiskohtaisilla säännöillä tarkoitetaan sitä, että kauppaneuvottelukomiteassa on päästy konsensukseen luettelojen laatimisesta maataloustuotteiden ja muiden kuin maataloustuotteiden markkinoille pääsystä käytävissä neuvotteluissa.

      (3)  Tämän määräyksen ei voida katsoa sallivan muita kuin banaanien tulleja koskevia toimenpiteitä, jotka eivät ole WTO-sopimuksista johtuvien EU:n velvollisuuksien mukaisia.

      (4)  Sertifiointipäivä on se päivä, jona pääjohtaja vahvistaa, että muutokset EU:n luetteloon on sertifioitu tullimyönnytysluettelojen muuttamis- ja korjausmenettelyistä 26 päivänä maaliskuuta 1980 tehdyn päätöksen mukaisesti (viiteasiakirja WT/LET).

      (5)  Ratkaisupäivä on sama kuin sertifiointipäivä (viiteasiakirja WT/LET).

      (6)  Näiden riitojen ratkaiseminen ei vaikuta minkä tahansa sopimuspuolen oikeuteen aloittaa uusi riitojenratkaisumenettely DSU-sopimuksen mukaisesti eikä vuoden 1994 GATT-sopimuksen XXIV ja XXVIII artiklan menettelyjen mukaisiin tuleviin oikeuksiin.

      (7)  Jos sertifiointia ei vielä ole saatu päätökseen silloin, kun seuraavat WTO:ssa maataloustuotteiden markkinoillepääsyä koskevat monenväliset neuvottelut (Dohan kierros mukaan luettuna) päättyvät, tämä sopimus sisällytetään EU:n luetteloon WTO:ssa sinä päivänä, kun kyseinen luettelo tulee neuvottelutulosten osana voimaan.
 ---documentbreak--- NA ---documentbreak---

               9.6.2010

               FI

               Euroopan unionin virallinen lehti

               L 141/6

         KÄÄNNÖS
   Euroopan unionin ja Amerikan yhdysvaltojen välinen
   SOPIMUS
   banaanien kaupasta
   AMERIKAN YHDYSVALLAT, jäljempänä ’Yhdysvallat’,
   ja
   EUROOPAN UNIONI, jäljempänä ’EU’, jotka
   PALAUTTAVAT MIELEEN 11 päivänä huhtikuuta 2001 tehdyn Yhdysvaltojen ja EU:n banaaneja koskevan yhteisymmärryspöytäkirjan (WT/DS27/59),
   OTTAVAT HUOMIOON Geneven sopimuksen banaanien kaupasta, jäljempänä ’GATB’, joka allekirjoitettiin EU:n sekä Kolumbian, Panaman, Ecuadorin, Costa Rican, Hondurasin, Guatemalan, Perun, Brasilian, Meksikon, Nicaraguan ja Venezuelan välillä 31 päivänä toukokuuta 2010 ja jonka toisinto on tässä liitteenä,
   OTTAVAT HUOMIOON Yhdysvaltojen ja Euroopan komission välillä 16 ja 18 päivänä maaliskuuta 2009 sekä 10 ja 17 päivänä huhtikuuta 2009 esitetyt kysymykset ja vastaukset,
   OVAT SOPINEET SEURAAVAA:

               1.

               Heti kun kaikki GATB:n allekirjoittajat ovat ratkaisseet GATB:n 5 kohdan ensimmäisessä virkkeessä luetellut vireillä olevat riidat ja vaatimukset, jäljempänä ’ratkaisupäivä’, ratkaistaan riita Euroopan yhteisöt - banaaneiden tuontiin, myyntiin ja jakeluun sovellettava järjestelmä (WT/DS27), jäljempänä ’riita’, Yhdysvaltojen ja EU:n kesken. Heti kun riitojenratkaisuelimelle on annettu viimeinen ilmoitus kaikista GATB:n 5 kohdassa tarkoitetuista yhteisesti sovituista ratkaisuista, Yhdysvallat ja EU ilmoittavat yhdessä Riitojen ratkaisusta annettuja sääntöjä ja menettelyjä koskevan sopimuksen, jäljempänä ’DSU’, 3.6 artiklan nojalla päässeensä yhteisesti sopimaansa ratkaisuun, jolla tämä riita on päätetty lopettaa (1).

               2.

               Yhdysvallat ja EU sitoutuvat lisäksi olemaan aloittamatta jatkotoimenpiteitä riidan osalta tämän sopimuksen parafointipäivän ja ratkaisupäivän välillä edellyttäen, että EU noudattaa jäljempänä 3 kohdan a ja b alakohtaa sekä GATB:n 3 kohdan ja 4 kohdan b ja c alakohdan mukaisia velvollisuuksiaan, sanotun kuitenkaan rajoittamatta niiden WTO-sopimuksen mukaisia oikeuksia ja velvollisuuksia, tähän riitaan liittyvät oikeudet ja velvollisuudet mukaan luettuina.

               3.

               Lisäksi EU sitoutuu

                           a)

                           soveltamaan edelleen pelkästään suosituimmuustulleihin perustuvaa järjestelmää banaanien tuonnissa ja olemaan siten ottamatta käyttöön banaanien tuontiin sen alueelle vaikuttavia toimenpiteitä, jotka voivat olla kiintiöitä, tariffikiintiöitä tai mistä tahansa hankittavien banaanien tuontilisensiointijärjestelmiä (muut kuin yksinomaan markkinaseurantaan tarkoitetut automaattiset lisensiointijärjestelmät) (2); ja

                           b)

                           olemaan ottamatta käyttöön toimenpiteitä, joista aiheutuu eriarvoisuutta banaanien jakelua harjoittavien välillä palveluntarjoajan omistusmuodon tai siihen kohdistuvan määräysvallan taikka jaeltavien banaanien alkuperän vuoksi.

                     Edellä 1 kohdan määräyksiä ei sovelleta, jos EU ei ratkaisupäivästä alkaen noudata jompaakumpaa tässä kohdassa mainituista sitoumuksista.

               4.

               Maailman kauppajärjestön, jäljempänä ’WTO’, sovellettavien sääntöjen mukaisesti EU ilmoittaa WTO:lle sopimusten tekemisen jälkeen viipymättä mahdollisista kahdenvälisistä tai alueellisista vapaakauppasopimuksista, joihin sisältyy määräyksiä banaanien kaupasta.

               5.

               Yhdysvallat ja EU sopivat tiedottavansa nopeasti tästä sopimuksesta johtuvista tai siihen liittyvistä kysymyksistä, ja kumpikin sopimuspuoli kuulee toista pyynnöstä.

               6.

               Yhdysvallat ja EU ilmoittavat toisillensa kirjallisesti tämän sopimuksen voimaantulon edellyttämien sisäisten menettelyjen päätökseen saattamisesta. Tämä sopimus tulee voimaan jälkimmäisenä seuraavista päivistä: a) edellisessä virkkeessä tarkoitetun viimeisen ilmoituksen päivä ja b) GATB:n voimaantulopäivä. Edellä olevaa 2 kohtaa sekä 3 kohdan a ja b alakohtaa sovelletaan väliaikaisesti tämän sopimuksen allekirjoituspäivästä.

            Euroopan unionin puolesta

            Amerikan yhdysvaltojen puolesta

      (1)  Tämän riidan ratkaiseminen ei vaikuta kumman tahansa sopimuspuolen oikeuteen aloittaa uusi riitojenratkaisumenettely DSU:n mukaisesti.

      (2)  Tämä ei rajoita EU:n oikeutta soveltaa toimenpiteitä, jotka ovat tullitariffeja ja kauppaa koskevan vuoden 1994 yleissopimuksen XXIV artiklan mukaisia.


title: Neuvoston päätös (EU) 2016/859, annettu 4 päivänä maaliskuuta 2016, Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehtyyn Euro–Välimeri-sopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan allekirjoittamisesta Euroopan unionin ja sen jäsenvaltioiden puolesta sekä pöytäkirjan väliaikaisesta soveltamisesta

text:
               1.6.2016

               FI

               Euroopan unionin virallinen lehti

               L 144/1

         NEUVOSTON PÄÄTÖS (EU) 2016/859,
   annettu 4 päivänä maaliskuuta 2016,
   Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehtyyn Euro–Välimeri-sopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan allekirjoittamisesta Euroopan unionin ja sen jäsenvaltioiden puolesta sekä pöytäkirjan väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 5 kohdan kanssa,
   ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehty Euro–Välimeri-sopimus (1), jäljempänä ’sopimus’, allekirjoitettiin Luxemburgissa 17 päivänä kesäkuuta 2002, ja se tuli voimaan 1 päivänä huhtikuuta 2006.

               (2)

               Kroatian tasavallasta tuli Euroopan unionin jäsenvaltio 1 päivänä heinäkuuta 2013.

               (3)

               Kroatian tasavallan liittymisasiakirjan 6 artiklan 2 kohdan mukaan Kroatian tasavallan liittymisestä sopimukseen on sovittava tekemällä sopimukseen pöytäkirja neuvoston, joka tekee ratkaisunsa unionin puolesta ja yksimielisesti jäsenvaltioiden puolesta, ja Libanonin tasavallan välillä.

               (4)

               Neuvosto antoi 14 päivänä syyskuuta 2012 komissiolle luvan aloittaa neuvottelut Libanonin tasavallan kanssa. Neuvottelut saatiin onnistuneesti päätökseen parafoimalla tähän päätökseen liitetty pöytäkirja.

               (5)

               Pöytäkirjan 7 artiklassa määrätään sen väliaikaisesta soveltamisesta ennen sen voimaantuloa.

               (6)

               Pöytäkirja olisi allekirjoitettava sillä varauksella, että sen tekeminen saatetaan päätökseen myöhemmin, ja sitä olisi sovellettava väliaikaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehtyyn Euro–Välimeri-sopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja unionin ja sen jäsenvaltioiden puolesta sillä varauksella, että pöytäkirjan tekeminen saatetaan päätökseen.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.
   3 artikla
   Pöytäkirjaa sovelletaan sen 7 artiklan mukaisesti väliaikaisesti sen tekemistä varten tarvittavien menettelyjen päätökseen saattamiseen asti.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 4 päivänä maaliskuuta 2016.

            Neuvoston puolesta

            Puheenjohtaja

         S. A. M. DIJKSMA

      (1)  EUVL L 143, 30.5.2006, s. 2.


title: Euroopan parlamentin päätös, tehty 5 päivänä toukokuuta 2010, vastuuvapauden myöntämisestä maailmanlaajuisesti toimivan satelliittinavigointijärjestelmän (GNSS) Euroopan valvontaviranomaisen talousarvion toteuttamisesta varainhoitovuonna 2008

text:
               25.9.2010

               FI

               Euroopan unionin virallinen lehti

               L 252/218

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   vastuuvapauden myöntämisestä maailmanlaajuisesti toimivan satelliittinavigointijärjestelmän (GNSS) Euroopan valvontaviranomaisen talousarvion toteuttamisesta varainhoitovuonna 2008
   (2010/550/EU)
   EUROOPAN PARLAMENTTI, joka
   ottaa huomioon maailmanlaajuisesti toimivan satelliittinavigointijärjestelmän (GNSS) Euroopan valvontaviranomaisen lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen eurooppalaisen GNSS-järjestelmän valvontaviranomaisen tilinpäätöksestä varainhoitovuodelta 2008 sekä viranomaisen vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon eurooppalaisten satelliittinavigointiohjelmien hallintorakenteista 12. heinäkuuta 2004 annetun neuvoston asetuksen (EY) N:o 1321/2004 (3) ja erityisesti sen 12 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0073/2010),

               1.

               myöntää maailmanlaajuisesti toimivan satelliittinavigointijärjestelmän (GNSS) Euroopan valvontaviranomaisen toiminnanjohtajalle vastuuvapauden viranomaisen talousarvion toteuttamisesta varainhoitovuonna 2008;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman maailmanlaajuisesti toimivan satelliittinavigointijärjestelmän (GNSS) Euroopan valvontaviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 304, 15.12.2009, s. 100.

      (2)  EYVL L 248, 16.9.2002, s. 1.

      (3)  EUVL L 246, 20.7.2004, s. 1.

      (4)  EYVL L 357, 31.12.2002, s. 72.
    ---documentbreak---

               25.9.2010

               FI

               Euroopan unionin virallinen lehti

               L 252/219

         EUROOPAN PARLAMENTIN PÄÄTÖSLAUSELMA
   5. toukokuuta 2010,
   joka sisältää huomautukset, jotka ovat erottamaton osa päätöstä vastuuvapauden myöntämisestä maailmanlaajuisesti toimivan satelliittinavigointijärjestelmän (GNSS) Euroopan valvontaviranomaisen talousarvion toteuttamisesta varainhoitovuonna 2008
   EUROOPAN PARLAMENTTI, joka
   ottaa huomioon maailmanlaajuisesti toimivan satelliittinavigointijärjestelmän (GNSS) Euroopan valvontaviranomaisen lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen eurooppalaisen GNSS-järjestelmän valvontaviranomaisen tilinpäätöksestä varainhoitovuodelta 2008 sekä viranomaisen vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon eurooppalaisten satelliittinavigointiohjelmien hallintorakenteista 12. heinäkuuta 2004 annetun neuvoston asetuksen (EY) N:o 1321/2004 (3) ja erityisesti sen 12 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0073/2010),

               A.

               ottaa huomioon, että tilintarkastustuomioistuin liitti huomioita tarkastuslausumaan varainhoitovuoden 2008 tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta,

               B.

               ottaa huomioon, että tilintarkastustuomioistuin antoi myönteisen tarkastuslausuman kertomuksessaan viranomaisen tilinpäätöksestä varainhoitovuodelta 2006,

               C.

               ottaa huomioon, että tilintarkastustuomioistuin ilmoitti, ettei se voinut antaa lausumaa maailmanlaajuisesti toimivan satelliittinavigointijärjestelmän (GNSS) Euroopan valvontaviranomaisen tilinpäätöksestä varainhoitovuodelta 2007, ja huomautti, että Galileo-hankkeen koko rakennetta tarkistettiin vuonna 2007 ja että viranomaisen tilinpäätös laadittiin hauraassa oikeudellisessa ympäristössä,

               D.

               ottaa huomioon, että viranomaisesta tuli rahoituksen suhteen autonominen vuonna 2006,

               E.

               ottaa huomioon, että parlamentti myönsi 23. huhtikuuta 2009 viranomaisen toiminnanjohtajalle vastuuvapauden viranomaisen talousarvion toteuttamisesta varainhoitovuonna 2007 (5) ja päätökseen liitetyssä päätöslauselmassa se muun muassa:

                           —

                           pani merkille, että viranomaisen käyttöön asetettiin tosiasiassa huomattavasti vähemmän määrärahoja (210 000 000 euroa), mikä johtui viivästyksistä Galileo-ohjelmassa,

                           —

                           oli huolissaan siitä, että tilintarkastustuomioistuin oli löytänyt talousarvion toteutuksesta seuraavat puutteet: määrärahojen käyttöaste oli jäänyt operatiivisten toimintojen kohdalla alhaiseksi (63 prosenttiin maksusitoumusten ja 51 prosenttiin maksujen osalta); viranomaisen työohjelma ja talousarvio eivät olleet niveltyneet selkeästi toisiinsa; varojen siirtoja ei ollut perusteltu eikä dokumentoitu asianmukaisesti; perintämääräysten kirjaaminen talousarviotileille oli viivästynyt toistuvasti; talousarvion toteuttaminen oli esitetty epäjohdonmukaisesti,

                           —

                           pani Galileo-hankkeen varojen osalta merkille tilintarkastustuomioistuimen arvostelun, jossa todettiin, että viranomainen ei ollut kyennyt toimittamaan riittäviä tietoja tileistään, koska Euroopan avaruusjärjestön hallussa olevista varoista ei ollut laadittu luetteloa vuoden 2007 loppuun mennessä,

      Talousarvio- ja varainhallinto

               1.

               pitää valitettavana, että tilintarkastustuomioistuin liitti huomioita tarkastuslausumaan varainhoitovuoden 2008 tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta;

               2.

               toteaa, että viranomainen päätti esittää toimintansa tulokset ottamatta huomioon, että se ei enää hallinnoi Galileo- ja EGNOS-ohjelmia sen jälkeen, kun omaisuuden ja varojen siirto komissiolle on suunnitelmien mukaisesti saatettu päätökseen vuoden 2008 ensimmäisen neljänneksen lopussa;

               3.

               panee merkille, että 9. heinäkuuta 2008 annettu Euroopan parlamentin ja neuvoston asetus (EY) N:o 683/2008 (6) tuli voimaan 25. heinäkuuta 2008 ja että huolimatta Galileo- ja EGNOS-ohjelmia koskevan vastuun siirrosta komissiolle komissio siirsi viranomaisen pankkitilille 95 000 000 euroa 24. joulukuuta 2008; pitää valitettavana, että asianmukaista lisätalousarviota ei laadittu;

               4.

               toteaa, että asetuksen (EY) N:o 683/2008 voimaantulon johdosta vuonna 2008 hyväksyttiin erittäin huomattava viranomaisen talousarviota koskeva vähennys (vuoden 2007 436 500 000 eurosta 22 700 000 euroon);

               5.

               on huolissaan siitä, että vaikka asetuksen (EY) N:o 683/2008 perusteella 1. tammikuuta 2009 alkaen komissio vastaa varojen hallinnoinnista ja eurooppalaisten satelliittinavigointiohjelmien (EGNOS ja Galileo) täytäntöönpanosta, toimintoja tai omaisuutta ei ollut siirretty komissiolle vielä vuoden 2008 loppuun mennessäkään eikä uutta komission ja viranomaisen välistä vastuujakoa ollut otettu huomioon kummankaan tilinpäätöksissä; toteaa tilintarkastustuomioistuimen antamien tietojen perusteella, että viranomaisen olisi pitänyt merkitä 58 400 000 euron summa velaksi komissiolta eikä komissiolta saaduksi ennakkomaksuksi; toteaa lisäksi, että tileille ei olisi myöskään pitänyt kirjata Euroopan avaruusjärjestölle maksettavia 55 600 000 euroa, sillä niissä on kyse yhteisöjen rahoitusosuuksista Galileo- ja EGNOS-ohjelmille, jotka on nyt siirretty komission vastuulle;

               6.

               panee kuitenkin merkille viranomaisen vastauksen, jossa tämä perustelee toimintaansa sillä, että komissio vahvisti virallisesti hyväksyntänsä varojen siirrolle vasta 31. heinäkuuta 2009 alkaen, sillä siirron yksityiskohdista ei päästy sopimukseen komission kanssa ennen kesäkuun 2009 loppua;

               7.

               viittaa tilintarkastustuomioistuimen erityiskertomuksen nro 7/2009 suosituksiin, jotka on osoitettu Galileo-ohjelman uutena hallinnoijana toimivalle komissiolle;

      Sisäinen tarkastus

               8.

               toteaa, että sisäisen tarkastuksen yksikkö teki sisäisen tarkastuksen marraskuussa 2007 ja seurantatarkastukset lokakuussa 2008 ja joulukuussa 2009; panee merkille, että vielä toteuttamatta olevat kaksi tärkeää sisäisen tarkastuksen yksikön suositusta liittyvät arkaluonteisiin tehtäviin ja työnkuvauksiin;

               9.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan (7).

      (1)  EUVL C 304, 15.12.2009, s. 100.

      (2)  EYVL L 248, 16.9.2002, s. 1.

      (3)  EUVL L 246, 20.7.2004, s. 1.

      (4)  EYVL L 357, 31.12.2002, s. 72.

      (5)  EUVL L 255, 26.9.2009, s. 162.

      (6)  Euroopan parlamentin ja neuvoston asetus (EY) N:o 683/2008, annettu 9. heinäkuuta 2008, eurooppalaisten satelliittinavigointiohjelmien (EGNOS ja Galileo) toteuttamisesta (EUVL L 196, 24.7.2008, s. 1).

      (7)  Hyväksytyt tekstit, P7_TA(2010)0139 (katso tämän virallisen lehden sivu 241).